RESOLUCIÓN do 11 de febreiro de 2010, da Secretaría Xeral de Ordenación do Territorio e Urbanismo, sobre a aprobación definitiva do proxecto de delimitación do solo do núcleo rural de Portela na parroquia de Pousada, concello da Pastoriza (Lugo).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 19/04/2010

I. Antecedentes.
-O concello da Pastoriza remite o proxecto de delimitación referido, para os efectos de obter a súa aprobación definitiva, conforme a disposición adicional 2ª.2 da Lei 9/2002, de ordenación urbanística e protección do medio rural de Galicia, en diante LOUG.
-O proxecto está integrado por memoria e planos de setembro de 2009 subscrito pola consultora Monsa Urbanismo, S.L.
-A Pastoriza conta cun proxecto de delimitación de solo urbano aprobado definitivamente o 17-4-1978, aplicable nos núcleos da Pastoriza, Bretoña e Reigosa; rexéndose fóra destes polas normas de aplicación directa da LOUG e polas Normas Complementarias e Subsidiarias de Planeamento Provincial.
-O concello iniciou a formulación dun novo plan xeral adaptado á LOUG, o cal foi aprobado inicialmente o 17 de xuño de 2006.
-Con data do 2 de maio de 2006 o director xeral de Urbanismo resolveu non aprobar un proxecto anterior de delimitación deste núcleo (expte. DSNR-LU-06-02).
Respecto da tramitación administrativa, cabe sinalar o seguinte:
1. A Xunta de goberno local na súa sesión de 18-10-2009, aprobou inicialmente o expediente de delimitación do núcleo rural de Portela.
2. Cumpriuse co trámite de información pública mediante anuncios no DOG do 9-10-2009 e nos xornais La Voz de Galicia do 4-10-2009 e El Progreso do 7-10-2009, sen que se presentase ningunha alegación ou reclamación.
3. O Pleno do 21-11-2009 aprobou provisionalmente a delimitación do núcleo de Portela.
II. Consideracións e fundamentación.
Logo de analizar a documentación remitida polo concello, e á vista da proposta elaborada pola Subdirección Xeral de Urbanismo, cómpre formular as seguintes observacións:
1. Portela aparece recoñecido no Nomenclátor de entidades de poboación da provincia de Lugo aprobado polo Decreto autonómico 6/2000, así como no Nomenclátor de entidades de poboación do Instituto Nacional de Estatística.
2. Delimítase un núcleo tradicional con 9 vivendas e uns 29.555,46 m2 de superficie bruta, o que supón 27.079 m2 netos.
3. Non se delimitan áreas de expansión.
4. A superficie construída dentro do núcleo tradicional é de 6.336 m2, segundo o epígrafe 2.2 do proxecto; e supera a metade da que se podería edificar naquel consonte as condicións urbanísticas aplicables das NCSPP, polo que se entende que cumpre o grao de consolidación mínima establecido no artigo 13.3.1º inciso, da LOUG.
De acordo co punto 2 da disposición adicional segunda da LOUG, e co artigo 12.1º b) do Decreto 316/2009, do 4 de xuño, polo que se establece a estrutura orgánica da Consellería de Medio Ambiente, Territorio e Infraestruturas, a competencia para resolver sobre a aprobación definitiva dos expedientes de delimitación de solo de núcleos rurais correspóndelle á Secretaría Xeral de Ordenación do Territorio e Urbanismo.
III. Resolución
Visto canto antecede,
RESOLVO:
Aprobar o proxecto de delimitación do núcleo rural de Portela na parroquia de Pousada, concello da Pastoriza (Lugo).
Contra esta resolución, que non pon fin á vía administrativa, poderase interpoñer recurso de alzada ante o conselleiro de Medio Ambiente, Territorio e Infraestruturas, no prazo dun mes que se contará a partir do día seguinte ao da notificación desta resolución, sen prexuízo de que os interesados poidan exercer, se é o caso, calquera outro que consideren procedente (artigos 48, 58, 114 e 115 da Lei 30/1992, de réxime xurídico das administracións públicas e do procedemento administrativo común, modificado pola Lei 4/1999, do 13 de xaneiro).
No suposto de que o interesado sexa unha administración pública non caberá interpoñer recurso en vía administrativa, podendo interpoñer recurso contencioso-administrativo perante a sala do contencioso-administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación, sen prexuízo da formulación, se é o caso, do requirimento previo en igual prazo (artigo 44 e 46 da Lei 29/1998, do 13 de xullo, da xurisdición contencioso-administrativa).
Notifíquese ao concello e publíquese no Diario Oficial de Galicia.
Santiago de Compostela, 11 de febreiro de 2010.
María Encarnación Rivas Díaz
Secretaria xeral de Ordenación do Territorio
e Urbanismo
Ver referencia pdf "07200D008P069.PDF"